لاہور (مانیٹرنگ ڈیسک) پی ایچ ایف نا سیکرٹری جنرل آصف باجوہ پارینے کہ پاکستان ہاکی نا سسٹم ءِ بدل کننگ نا فیصلہ کننگانے۔ آصف باجوہ نا کنڈآن جاری بیان اٹ پاننگانے کہ پاکستان ہاکی نا جوانی کن سسٹم اٹ بدلی اتنگ المی ءِ۔ وزیراعظم عمران خان ہاکی بحالی کن ہر وڑ نا کمک نا پارت کرینے۔ سیکرٹری پی ایچ ایف پاریسُس کہ پاکستان آرمی ہر وخت پاکستان ہاکی ءِ جوان سپورٹ کرینے۔ وزیراعظم عمران خان ہم زوت اس ہاکی کن بھلو پڑو اس کیک۔ او پارینے کہ دنیا ٹی کل ہاکی باڈیز تینا تینا ملک اٹ ارب آ روپئی خرچ کیرہ۔ ہاکی ٹی دنیا نا مقابلہ کروئی ءِ تو ہائی پرفارمنس آ خرچ کروئی مریک۔ کل سٹیک ہولڈر تا اسہ پیج آ بننگ پاکستان ہاکی کن جوان ءِ۔
